Maroela Media verras dagsorgsentrumDie kinders luister aandagtig na ‘n storie wat Annelize Brits van Maroela Media vir hulle voorlees. Maroela Media het op 26 Junie elke kleuter by die Teletubbies-dagsorgsentrum in Pretoria-Noord verras met ‘n geskenkpakkie. Maroela Media het vroeër vanjaar dié dagsorgsentrum onder sy vlerk geneem. Teletubbies, wat deel is van die Suid-Afrikaanse Vrouefederasie (SAVF), sien om na hulpbehoewende kinders. Maroela Media het geskenkpakkies met splinternuwe winternagklere, pantoffels, ŉ kamerjassie en nog vele meer aan elke kind by die dagsorgsentrum oorhandig. Persone wat van die projek te wete gekom het, het ook ŉ bydrae gelewer en Teletubbies het ook ‘n speelmat, speelklei, verf, inkleurboeke, speelgoedteekoppies, handdoeke en waslappe ontvang.